TÁRSULATI ÜGYEK. 345 



2. Jegyzőkönyv az 1913 május 7-iki szakülésről. 



Az ülés a m. kir. földtani intézet előadótermében délután ') órakoi* 

 kezdődött. 



Elnök : Schafarzik Ferenc dr. Megjelent 28 rendes tao-. 



Elnök felkéri Bayer József dr. vendéget, a bécsi természetrajzi udvari 

 múzeum asszisztensét, hogy c< Magyarország a jégkorszakban)) című előadását 

 megtartani szíveskedjék. 



1. Bayer József dr. : Magyar oszág a jégkorszak idején 

 című előadásában, amelyet német nyelven vetített képek kíséretében tartott, 

 kifejtette, hogy milyen hely illeti meg Magyarországot a jégkorszakban. Fej- 

 tegetéseinek bevezetésében előadó visszapillantott a Magyarország diluviális 

 múltjára vonatkozó kutatások kezdetére. Szerinte az a körülmény, hogy ez a 

 kezdet nem esik oly régmúlt időkre, mint Európa más országaiban, éppen 

 nem hátrány, sőt ellenkezőleg, Magyarország őskőkori kutatásai szempontjából 

 szerencsés mozzanatnak tekintendő, mivel ennek az országnak a becses lelő- 

 helyei ilymódon megkíméltettek azoktól a pusztításoktól, melyekről Európának 

 mindazon országai panaszkodhatnak, ahol az őstörténeti kutatást laikusok 

 kezdették meg. 



Jelenleg azonban Magyarország abban a szerencsés helyzetben van, hogy 

 diluviális kulturemlékeínek szerfelett gazdag kincseit a modern tudományom 

 módszerek követelményeinek mindenben megfelelő módon ásathatja fel, mert 

 az országnak e célra immár a tudományosan bevált, fáradhatatlan kutatók 

 egész serege áll rendelkezésére. Bizonyos, hogy a jövőben senki sem írhat 

 vagy beszélhet Magyarország jégkorszakáról anélkül, hogy azokról a nagy 

 érdemekről meg ne emlékezzék, melyeket Hermán Ottó, az ornithológiai köz- 

 pont örökifjú igazgatója szerzett magának a magyar őskőkori vizsgálódások 

 körül, midőn Magyarország Boucher de PERTHES-jeként a külföldnek eleinte 

 kedvezőtlen ítéletével dacolva, eltántoríthatatlanul továbbdolgozott azon, hogy 

 a rendszeres őskőkori kutatásnak Magyaroszágon útját egyengesse. Fáradozá- 

 sait rövidesen a legteljesebb siker koronázta, midőn Kadic Ottokár dr. rn. kir. 

 geológus kitartó szorgalommal megkezdette első nagyszabású rendszeres ása- 

 tásait a Szeletabarlangban, melyek tudományos szempontból oly jelentős ered- 

 ménnyel jártak. Nem kevésbbé szerencsések voltak előadó szerint Koemos 

 Tivadar dr. és Hillebeandt Jenő dr. munkálatai, olyannyira, hogy neve- 

 zetteknek Magyarországon eddig elért tudományos eredményei ma már meg- 

 engedik, hogy Magyarország palaBolithikumának összehasonlító megvilágítását 

 az európai diluviális kultúra kifejlődésének keretében megkíséreljük. Ezt a 

 kísérletét előadó a negyedkorra vonatkozólag ma fennálló nézetek tüzetes 

 kritikai mérlegelésével vezeti be. mely őt az alábbi kvartérchronologiai rend- 

 szer felállítására vezette : 



